laion/Wikipedia-Exotic huggingface dataset:
রিখটার মাপনী

রিখটার মাপনী (Richter scale) কোন ভূমিকম্পের প্রাবল্যকে সংখ্যা দিয়ে প্রকাশ করে। এটি একটি ১০-ভিত্তির লগারিদমীয় পরিমাপ। অর্থাৎ এই পরিমাপে যেকোনো সংখ্যার ভূমিকম্প পূর্ববর্তী সংখ্যার চাইতে ১০ গুন শক্তিশালী। যেমন, ৩ মাত্রার ভূমিকম্পের চেয়ে ৪ মাত্রা ভূমিকম্প ১০ গুন বেশি শক্তিশালী। এটি ভূমিকম্পমাপক যন্ত্র বা সিসমোমিটারের সাহায্যে পরিমাপ করা হয়। রিখটার মাপনীতে মাত্রা যদি ৫ হয়, তাহলে তাহলে এটি রিখটার মাপনীতে ৪-এর চেয়ে ১০ গুণ বেশি পরিমাপ দেয় এবং এটি ৪ মাত্রার ভূমিকম্পের চেয়ে ৩১.৬ গুণ বেশি শক্তি বহন করে। "The Richter Magnitude Scale"। ১৮ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২ মার্চ ২০১৫।
রাগ ইমন

রাগ ইমন সংগীতের একটি রাগ বিশেষ। রাগ ইমন একটি সম্পূর্ণ রাগ বা সপ্তস্বরী রাগ। ইমন রাগ মূলত কল্যাণ ঠাটের অন্তর্ভুক্ত। এই রাগটি হিন্দুস্তানী ও কর্ণাটিক দুইরকম উচ্চাঙ্গ সঙ্গীতেই গাওয়া হয়। একটি মতে রাগটি প্রাচীনকাল থেকেই দক্ষিণ ভারতে প্রচলিত। দক্ষিণ ভারতে ইমন রাগটি রাগ কল্যাণ নামে পরিচিত। কাজেই খুব একটা পরিবর্তিত না হয়েই রাগটি আদিরুপেই ভারতবর্ষে রয়ে গেছে। অন্য মতে, ইমন হল ইয়েমেনের জনপ্রিয় সুর। মুসলিম শাসনামলে ভারতবর্ষের শাস্ত্রীয় সংগীতে পশ্চিম এশিয়া বা মধ্যপ্রাচ্য থেকে আসা গুটিকয়েক সুরের মধ্যে এটি একটি এবং ভারতবর্ষে রাগটির প্রচলন করেন আমীর খসরু। রাগ যমন বা ইমন কল্যাণ ঠাটের অন্তর্ভুক্ত। রাগ ‘ইমন কল্যান’ নামে আরেকটি রাগ রয়েছে যেটি সম্পূর্ণ ভিন্ন আরেকটি রাগ। এই রাগের সময় হচ্ছে রাতের প্রথম প্রহর অর্থাৎ সন্ধ্যা ৬ টা থেকে রাত ৯ টা। বিভিন্ন প্রার্থনা সংগীতে এই রাগের উপস্থিতি দেখা যায়। এই রাগ সাধারণত লঘু মেজাজের হয়। প্রত্যেকটি রাগেই সবল স্বর ও দুর্বল স্বর থাকে। তেমনই এখানেও আছে। এর সবল স্বর হ'ল- সা, গ, প ও নি। আর দুর্বল স্বর হ'ল- রে, তীব্র ম ও ধ।
মোহাম্মদ শামি

মোহাম্মদ শামি আহমেদ (উর্দু: محمد شامی‎‎; জন্ম: ৯ মার্চ, ১৯৯০) উত্তরপ্রদেশের আমরোহা এলাকায় জন্মগ্রহণকারী ভারতীয় ক্রিকেটার। তিনি ভারত ক্রিকেট দলের টেস্ট ও একদিনের আন্তর্জাতিকে ক্রিকেট খেলছেন। এছাড়াও, ঘরোয়া ক্রিকেটে বাংলার হয়ে খেলছেন। মূলতঃ ডানহাতি ফাস্ট বোলার হিসেবেই তার দলে অংশগ্রহণ। ইন্ডিয়ান প্রিমিয়ার লীগে কলকাতা নাইট রাইডার্স দলের হয়ে খেলছেন তিনি। গড়ে ১৪০ কি.মি./ঘ বেগে বলকে সুইং ও সীম প্রয়োগে বোলিং করেন যা একজন আদর্শ ফাস্ট বোলারের জন্য অত্যন্ত উপযোগী। ২০১০ সালে আসাম দলের বিপক্ষে তার প্রথম-শ্রেণীর ক্রিকেটে অভিষেক ঘটে। খেলায় তিনি তিন উইকেট দখল করেন। ২০১১ সালের ইন্ডিয়ান প্রিমিয়ার লীগে কলকাতা নাইট রাইডার্সের সাথে চু্ক্তিবদ্ধ হন। ঘরোয়া ক্রিকেটে চমকপ্রদ সাফল্য লাভ করায় ২০১২ সালে ওয়েস্ট ইন্ডিজ সফরে ভারত এ-দলের সদস্য মনোনীত হন। জুন, ২০১২ সালে অনানুষ্ঠানিক টেস্ট খেলায় ওয়েস্ট ইন্ডিজ এ-দলের বিপক্ষে চেতেশ্বর পুজারা'র সাথে ১০ম উইকেট জুটিতে ৭৩ রানের জয়সূচক ইনিংস খেলেন। ২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ৪ জানুয়ারি, ২০১৫ তারিখে বিসিসিআই কর্তৃপক্ষ ভারত দলের ১৫-সদস্যের চূড়ান্ত তালিকা প্রকাশ করে। দলে তিনিও অন্যতম সদস্যরূপে মনোনীত হন। ১০ মার্চ, ২০১৫ তারিখে হ্যামিল্টনের সেডন পার্কে অনুষ্ঠিত গ্রুপ পর্বের পঞ্চম খেলায় আয়ারল্যান্ডের বিপক্ষে ৯ ওভার বোলিং করে ৪১ রানের বিনিময়ে ৩ উইকেট দখল করেন। পরবর্তীতে শিখর ধাওয়ানের মনোজ্ঞ শতরানে দল ৮ উইকেটের সহজ পায় ও খেলার ফলাফলে ভারত বি গ্রুপে শীর্ষস্থান দখল করে। পাশাপাশি বিশ্বকাপে ধারাবাহিকভাবে ৯ম জয় পায়। এরপর ২০১৯ সালে বিশ্বকাপে তিনি আবার ভারতীয় দলের হয়ে খেলার সুযোগ পান। ভারতের পঞ্চম ম্যাচে ভুবনেশ্বর কুমারের পরিবর্তে তাকে সুযোগ করে দেওয়া হয়। এই ম্যাচের শেষ ওভারে হ্যাট্রিক করে মোট ৪ টি উইকেট নিয়ে আফগানিস্তানের বিরুদ্ধে ভারতকে জয় এনে দেন শমি। জসপ্রীত বুমরাহ এর পর দ্বিতীয সেরা ভারতীয় ক্যারিয়ার স্ট্রাইক রেট তার দখলে রয়েছে। কপিল দেব এর পর দ্বিতীয ভারতীয় দ্রুত বোলার হিসেবে সবচেয়ে বেশি বোল্ড উইকেট নেওয়ার রেকর্ড তার দখলে রয়েছে। টেস্টে ৫-উইকেট লাভ ফাস্ট বোলার ভারত জাতীয় ক্রিকেট দল Shami Ahmed – Cricinfo Kolkata Knight Riders Squad – IPL 2012 His 'Deceptive' pace earns praise [১] [২] "INDIA ANNOUNCES FINAL 15 MAN SQUAD FOR ICC CRICKET WORLD CUP 2015"। ৬ জানুয়ারি ২০১৫। ৬ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৬ জানুয়ারি ২০১৫।  "Cricket World Cup 2015: Ireland dealt qualification blow by India"। BBC Sport। ১০ মার্চ ২০১৫। সংগ্রহের তারিখ ১০ মার্চ ২০১৫।  "Ashwin, Dhawan make it nine in a row"। ESPNcricinfo। ESPN Sports Media। ৬ মার্চ ২০১৫। সংগ্রহের তারিখ ১০ মার্চ ২০১৫।  ইএসপিএনক্রিকইনফোতে মোহাম্মদ শামি (ইংরেজি) ক্রিকেটআর্কাইভে মোহাম্মদ শামি (সদস্যতা প্রয়োজনীয়) (ইংরেজি)
ইন্দিরা গান্ধী রাষ্ট্রীয় মুক্ত বিশ্ববিদ্যালয়

ইন্দিরা গান্ধী রাষ্ট্রীয় মুক্ত বিশ্ববিদ্যালয় বা ইগনু হল ভারতের একটি জাতীয় মুক্ত বিশ্ববিদ্যালয়। এই বিশ্ববিদ্যালয়ের প্রধান কার্যালয় নতুন দিল্লির ময়দানগড়ি অঞ্চলে ইগনু রোডে অবস্থিত। বিশ্ববিদ্যালয়টি ভারতের প্রাক্তন প্রধানমন্ত্রী ইন্দিরা গান্ধীর নামে নামাঙ্কিত। ১৯৮৫ সালে এই বিশ্ববিদ্যালয় প্রতিষ্ঠিত হয়। ইগনু ভারত সরকার কর্তৃক পরিচালিত হয়। ইগনুতে ৪,০০০,০০০ ছাত্রছাত্রী পড়াশোনা করে। শিক্ষার্থী সংখ্যা হিসেবে এটি বিশ্বের বৃহত্তম বিশ্ববিদ্যালয়। দূরশিক্ষাকে সমাজের সকল প্রান্তে ছড়িয়ে দিতে ও দেশের বৃহত্তর জনসংখ্যার কাছে উচ্চশিক্ষার সুবিধা পৌঁছে দিতে এই বিশ্ববিদ্যালয় স্থাপিত হয়েছিল। এটি একটি জাতীয় তথ্যকেন্দ্র ও দূরশিক্ষা উৎকর্ষ কেন্দ্র হিসেবেও কাজ করে। National Network of Education (৬ অক্টোবর ২০০৭)। "'Mobile Study Centres have increased student participation' – IGNOU VC, Universities News – By"। Indiaedunews.net। ২০ নভেম্বর ২০১০ তারিখে মূল থেকে আর্কাইভ করা। সংগ্রহের তারিখ ২০১১-০৫-০৩।  "» Ignou :: Education, Careers & Professional News"। News.education4india.com। ২০১১-০৭-১০ তারিখে মূল থেকে আর্কাইভ করা। সংগ্রহের তারিখ ২০১১-০৫-০৩।  "THE INDIRA GANDHI NATIONAL OPEN UNIVERSITY ACT, 198" (পিডিএফ)। Government of India। ১৭ এপ্রিল ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ১৭ মে ২০১২।  "Constant learning through distance education"। Deccan Herald। জুন ৬, ২০১৩। সংগ্রহের তারিখ ২৯ জুলাই ২০১৩।  "Profile of IGNOU – Preamble"। Ignou.ac.in। ২০১৪-১২-১৬ তারিখে মূল থেকে আর্কাইভ করা। সংগ্রহের তারিখ ২০১১-০৫-০৩।  IGNOU Website: Objectives ওয়েব্যাক মেশিনে আর্কাইভকৃত ২৩ এপ্রিল ২০০৭ তারিখে (URL last accessed on 29 April 2007) "About IGNOU"। ৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৯ জুলাই ২০১৩।  Indira Gandhi National University – Official website IGNOU Regional Centre, Deoghar, Jharkhand, India– Official website IGNOU Regional Centre, Karnal Indira Gandhi National University Online Community ওয়েব্যাক মেশিনে আর্কাইভকৃত ২২ জানুয়ারি ২০১৭ তারিখে – Un Official website Vedyadhara Open (e) Learning Environment – DEC approved ODTEL framework implementation [A Disruptive Innovation in Open and Distributed Learning] Official IGNOU Wiki IGNOU Help Books/Guide Books-Bukwit.com টেমপ্লেট:ভারতে দূরশিক্ষা
'জাম-দ্ব্যাংস-ছোস-ক্যি-গ্রাগ্স-পা

'জাম-দ্ব্যাংস-ছোস-ক্যি-গ্রাগ্স-পা (তিব্বতি: འཇམ་དབྱངས་ཆོས་གྲགས, ওয়াইলি: 'jam dbyangs chos kyi grags pa) (১৪৭৮ - ১৫২৩) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ (ওয়াইলি: 'brug pa bka' brgyud) ধর্মীয় গোষ্ঠীর তৃতীয় র্গ্যাল-দ্বাং-'ব্রুগ-পা বা প্রধান। 'জাম-দ্ব্যাংস-ছোস-ক্যি-গ্রাগ্স-পার জন্ম দক্ষিণ তিব্বতের ব্যা পরিবারগোষ্ঠীতে হয়। তার পিতার নাম গোং-মা-ব্ক্রা-শিস-দার-র্গ্যাস (ওয়াইলি: gong ma bkra shis dar rgyas) এবং মাতার নাম ল্চাম-দ্কার-মো (ওয়াইলি: lcam dkar mo)। দ্বিতীয় র্গ্যাল-দ্বাং-'ব্রুগ-পা কুন-দ্গা'-দ্পাল-'ব্যোর তার মৃত্যুর সময় কোনো পুরুষ উত্তরাধিকারী না রেখে যাওয়ায় র্গ্যা পরিবারগোষ্ঠীর বাইরে প্রথম র্গ্যাল-দ্বাং-'ব্রুগ-পা গ্ত্সাং-পা-র্গ্যা-রাস-য়ে-র্দো-র্জের অবতাররূপে 'জাম-দ্ব্যাংস-ছোস-ক্যি-গ্রাগ্স-পাকে চিহ্নিত করা হয়। কিন্তু র্গ্যা পরিবারগোষ্ঠীর লামারা রালুং বৌদ্ধবিহারের ওপর অধিকার ছেড়ে দিতে না চাইলে ব্যা পরিবারগোষ্ঠীর লামারা তার জন্য এক নতুন বৌদ্ধবিহারের নির্মাণ করেন। এগারো বছর বয়সে তাকে দীক্ষা দেওয়া হয়। র্গ্যা পরিবারগোষ্ঠীর 'ব্রুগ-পা-কুন-লেগ্স (ওয়াইলি: 'brug pa kun legs) এবং কুন-দ্গা'-দ্পাল-'ব্যোরের শিষ্য দ্গে-স্লোং-রিন-ছেন-র্নাম-র্গ্যাল (ওয়াইলি: dge slong rin chen rnam rgyal) তাকে শিক্ষা দান করেন। এছাড়াও তিনি স্লোব-দ্পোন-দুস-ঝাব্স-পা-শাক্যা-দ্বাং-ফ্যুং (ওয়াইলি: slob dpon dus zhabs pa shAkya dbang phyug) এবং লো-ছেন-ব্সোদ-র্গ্যা-ম্ত্শো (ওয়াইলি: lo chen bsod rgya mtsho) নামক দুই লামার নিকট হতে কালচক্র সম্বন্ধে শিক্ষালাভ করেন। তিনি মি-লা-রাস-পার শিষ্য রাস-ছুং-র্দো-র্জে-গ্রাগ্স-পা দ্বারা প্রচারিত রাস-ছুং-স্ন্যাং-র্গ্যুদ (ওয়াইলি: ras chung snyan rgyud) নামক তত্ত্বটি গ্ত্সাং-স্ম্যোন-হেরুকার নিকট হতে শিক্ষালাভ করেন। Gardner, Alexander (মার্চ ২০১০)। "The Third Drukchen, Jamyang Chodrak"। The Treasury of Lives: Biographies of Himalayan Religious Masters। সংগ্রহের তারিখ ৬ ডিসেম্বর ২০১৩।  Smith, Gene. 2001. “Pema Karpo and His History of Buddhism.” In Among Tibetan Texts, pp. 81–86. Boston: Wisdom Publications, p. 82.
কুন্ডলী (বিদ্যারাজা)

কুন্ডলী বা অমৃতকুন্ডলী (চীনা: 軍荼利明王) বৌদ্ধধর্মে বর্ণিত পাঁচ বিদ্যারাজাদের মধ্যে একজন। বৌদ্ধমতে তিনি পাঁচ ধ্যানী বুদ্ধের মধ্যে রত্নসম্ভবকে রক্ষা করেন। তিনি অমৃত প্রদান করেন বলে বৌদ্ধমতে প্রচলিত রয়েছে। Asiatic Mythology 1932 J. Hackin p.428[স্থায়ীভাবে অকার্যকর সংযোগ] Japan encyclopedia by Louis Frédéric p.268
জেজমিন

জেজমিন (জন্ম: ১৫ই মে ১৯৮৫) বাংলাদেশি/আমেরিকান পর্নোগ্রাফি অভিনেত্রী। অ্যাডাল্ট এন্টারটেনমেন্ট ইন্ডস্ট্রিতে তার প্রথম পদার্পণ হয় ২০০৪ সালে। তিনি মাত্র উনিশ বছর বয়সে এই পেশায় জড়িয়ে যান। ২০০৩ থেকে ২০০৮ এই সময়ের মাঝে প্রায় ৬৬টির মতো পর্ন ছবিতে জেজমিন অভিনয় করে। এর মধ্যে প্রায় পঞ্চাশটার মতো বাজারজাত করা হয়েছে বলে জানা যায়। তিনি বাংলাদেশ বুটিতে অভিনয় করেন, যা প্রথমবারের মত একটি বাংলাদেশী পর্ন চলচ্চিত্র আন্তর্জাতিকভাবে মুক্তি পায় যেখানে জেজমিনের প্রধান ভূমিকা ছিল। জেজমিনের জন্ম বাংলাদেশের চট্টগ্রামে, তার এক ছেলে আছে। জেজমিন চট্টগ্রামের বন্দর শহর থেকে প্রবাসী বাংলাদেশী-আমেরিকানদের প্রথম প্রজন্মের মেয়ে। তার আসল নাম ইয়াসমিন চৌধুরী। "Jazmin"। iafd.com। সংগ্রহের তারিখ ২০ মার্চ ২০১৫।  "Jazmin"। adultfilmdatabase। সংগ্রহের তারিখ ২০ মার্চ ২০১৫।  "প্রথম বাংলাদেশি পর্নস্টার"। যায় যায় দিন। ঢাকা, বাংলাদেশ। ২০০৬-০৬-১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "প্রথম বাংলাদেশী পর্নো তারকা"। যুগান্তর। ঢাকা, বাংলাদেশ। ২০০৬-০৪-১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "বাংলাদেশী জেসমিনের আদ্যোপান্ত পর্ন জগতে"। আমাদের কাগজ। ঢাকা, বাংলাদেশ। ২০১৯-০৯-৩০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] "Jazmin - Wikiporno"। www.wikiporno.org। সংগ্রহের তারিখ ২০১৯-০৪-২৬।  "Jazmin"। IMDb। সংগ্রহের তারিখ ২০১৯-০৪-২৬।  পর্নোগ্রাফি প্রবেশদ্বার উইকিমিডিয়া কমন্সে জেজমিন সংক্রান্ত মিডিয়া রয়েছে। ইন্টারনেট মুভি ডেটাবেজে জেজমিন চৌধুরী (ইংরেজি) ইন্টারনেট অ্যাডাল্ট ফিল্ম ডেটাবেজে জেজমিন চৌধুরী অ্যাডাল্ট ফিল্ম ডেটাবেজে জেজমিন চৌধুরী (ইংরেজি)
আবির

আবির ভারতীয় উপমহাদেশে ব্যবহৃত এক প্রকারের রঞ্জক পদার্থ। এটি গুঁড়ো হিসাবেই ব্যবহার হয়, তরল ভাবে নয়। হোলি খেলার সময় এটি ব্যবহার করা হয়। হোলির পূর্বে বাজারে এটি বিক্রি হয়। ফাল্গুন মাসে (হোলি খেলার সময়) ব্যবহার তাই এর অন্য নাম ফাগ। কৃত্রিম বা প্রাকৃতিক, দুই রকমের উৎস হতেই আবির তৈরি করা হয়। অপরাজিতা, গাঁদা, দোপাটি — এসব ফুলের নির্যাস হতে আবির তৈরি করা হয়। এই রঞ্জককে অনেক সময় অভ্রের গুঁড়োর সঙ্গে মিশানো হয়, যার দরুন এটি জ্বলজ্বল করে। হোলির দিন বয়স্করা আশির্বাদ হিসাবে ছোটদের মাথায় আবির দেন। ছোটরা বড়দের পায়ে দেয়। তারপর সবাই সবার গালে মুখে আবির মাখিয়ে দেয়। অনেক সময় চোখে আবির ঢুকে গিয়ে বিপদ ঘটতে পারে। আবির সাধারণতঃ বিষাক্ত নয়। কিন্তু অভ্র বা কোন কেলাসাকার গুঁড়ো ব্যবহার হলে তাতে চোখের কর্নিয়াতে আঁচড় লাগতে পারে। এই জন্যে আবিরের তৈরির সময় রং মেশাবার জন্যে ব্যবহৃত বিভিন্ন রকম গুঁড়োর মধ্যে ট্যাল্কম পাউডারের মত অক্ষতিকর পদার্থ ব্যবহার বাড়াবার চেষ্টা করা হচ্ছে। লোককথা অনুসারে কৃষ্ণ রাধার তুলনায় অনেক কালো বলে মায়ের কাছে অনুযোগ জানায়। এর ফলে কৃষ্ণের মা রাধার মুখে রং ছুড়ে মারে। হিন্দুবিশ্বাসমতে এই ঘটনার প্রেক্ষিতে হোলি উৎসবের প্রচলন শুরু হয়। Ayygari, S., “Audio recording review”, in University of Texas Press, Summer - Autumn, 2007 Extracts from commonly-found flowers to power shades of abir দি টেলিগ্রাফ। বাজারে আবির বিক্রির ছবি।
হংকং জাতীয় ক্রিকেট দল

হংকং ক্রিকেট দল (ইংরেজি: Hong Kong cricket team) আন্তর্জাতিক ক্রিকেটে হংকংয়ের প্রতিনিধিত্বকারী ক্রিকেট দল। দলটি ১৮৬৬ সালে সর্বপ্রথম ক্রিকেট খেলায় অংশ নেয়। ১৯৬৯ সাল থেকে হংকং দল আন্তর্জাতিক ক্রিকেট কাউন্সিলের সহযোগী সদস্য দেশের মর্যাদা পায়। বর্তমানে দলটি আইসিসি’র র‌্যাঙ্কিং প্রথায় ২০তম এবং টেস্ট বহির্ভূত দেশ হিসেবে এশিয়ায় তৃতীয় সর্বোচ্চ র‌্যাঙ্কিংধারী দল। বর্তমানে দলের অধিনায়কত্ব করছেন বাবর হায়াত এবং দলের কোচ হিসেবে রয়েছেন সায়মন কুক। হংকং ক্রিকেট অ্যাসোসিয়েশন কর্তৃক হংকং ক্রিকেট দল পরিচালিত হচ্ছে। ২০০৪ সালের এশিয়া কাপ প্রতিযোগিতায় অংশগ্রহণের মাধ্যমে প্রথম একদিনের আন্তর্জাতিকে অংশগ্রহণের সুযোগ লাভ করে। ১৯৮২ সাল থেকে দলটি ২০০৫ সাল বাদে প্রতিটি আইসিসি ট্রফি প্রতিযোগিতায় অংশগ্রহণ করেছে। ২০০৫ সালে আইসিসি আন্তঃমহাদেশীয় কাপে অংশ নেয়। ২০১৮ সালের এশিয়া কাপে হংকং পাকিস্তানের কাছে হেরে যায়। তবে ভারতের বিপক্ষে মাত্র ২৬ রানে পরাজিত হয়। ওপেনিং পার্টনারশিপে হংকং তাদের ১৭৪ রানের সর্বোচ্চ রেকর্ড গড়ে। দলটি ২০১৩ সালের আইসিসি বিশ্ব টুয়েন্টি২০ বাছাইপর্বে ৬ষ্ঠ স্থান অধিকার করে। এর ফলে তারা বাংলাদেশে অনুষ্ঠিতব্য ২০১৪ সালের আইসিসি বিশ্ব টুয়েন্টি২০ প্রতিযোগিতায় প্রথমবারের মতো ১৬ দলের অংশগ্রহণে অন্য দশটি পূর্ণাঙ্গ সদস্যদের সাথে অংশগ্রহণ করেছে। গ্রুপ-পর্বে হংকং দল বাংলাদেশ, নেপাল ও আফগানিস্তানের মোকাবেলা করেছে। 1983 থেকে 1995 অন্তর্ভুক্ত: অংশগ্রহণ করেনি 1997 : যোগ্যতা অর্জন করেনি 2000 : যোগ্যতা অর্জন করেনি 2004 : প্রথম রাউন্ড 2008 : প্রথম রাউন্ড 2010 : যোগ্যতা অর্জন করেনি 2012 : যোগ্যতা অর্জন করেনি 2014 : যোগ্যতা অর্জন করেনি 2016 : যোগ্যতা অর্জন করেনি 2018 : প্রথম রাউন্ড 2018 : বিজয়ী ( 2018 এশিয়া কাপের জন্য যোগ্যতা অর্জন করেছে ) 2020 : যোগ্য Chronology of Hong Kong cricket Hong Kong at CricketArchive "ICC's One-Day rankings"। ২৯ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৩।  "A brief history ..."। Cricinfo। সংগৃহীত 2008-05-02। List of Hong Kong ODIs ওয়েব্যাক মেশিনে আর্কাইভকৃত ১২ অক্টোবর ২০০৮ তারিখে at CricketArchive ICC Trophy matches played by Hong Kong ওয়েব্যাক মেশিনে আর্কাইভকৃত ১৯ অক্টোবর ২০১২ তারিখে at CricketArchive 2005 ICC Intercontinental Cup ওয়েব্যাক মেশিনে আর্কাইভকৃত ২ ফেব্রুয়ারি ২০১৪ তারিখে at CricketEurope "রোহিতদের নিয়ে রসিকতা, হংকং বলছে দেখিয়ে দিলাম"। ১৯ সেপ্টেম্বর ২০১৮।  হংকং নেপাল জাতীয় ক্রিকেট দল আন্তর্জাতিক ক্রিকেট কাউন্সিল ২০১৪ আইসিসি বিশ্ব টুয়েন্টি২০ আন্তর্জাতিক ক্রিকেট কাউন্সিলের সদস্যদের তালিকা হংকং ক্রিকেট এ্যাসোসিয়েশন
কুশোক বাকুলা রিনপোছে

কুশোক বাকুলা রিনপোছে (তিব্বতি: སྐུཤོག་བ་ཀུ་ལ་རིན་པོ་ཆེ།) ভারতের লাদাখের স্পিতুক অঞ্চলের পেথুপ বৌদ্ধবিহারের প্রধানের উপাধি। এই উপাধিধারী বৌদ্ধদের বুদ্ধ অমিতাভের অবতার রূপে কল্পনা করা হয়। উল্লেখ্য এই উপাধিধারীদের তালিকার মধ্যে সপ্তদশ কুশোক বাকুলা রিনপোছে প্রথম যিনি লাদাখ অঞ্চলে জন্মগ্রহণ করেন। বর্তমানে থুপ্সতান নাওয়াং নামক বিংশ কুশোক বাকুলা রিনপোছে এই উপাধিধারী। The Tibet journal: Volume 24, page 41
থুব-ব্স্থান-ঙ্গাগ-দ্বাং

থুব-ব্স্থান-ঙ্গাগ-দ্বাং (ওয়াইলি: Thub bsthan ngag dbang) বা ব্স্তান-'দ্জিন-ঙ্গাগ-দ্বাং-'জিগ্স-মেদ-ঙ্গাগ-ফ্যুগ (ওয়াইলি: bstan 'dzin ngag dbang 'jigs med ngag phyug) (জন্ম ২৩শে জানুয়ারী ২০০৫) ভারতের লাদাখের স্পিতুক অঞ্চলের পেথুপ বৌদ্ধবিহারের বিংশ কুশোক বাকুলা রিনপোছে বা প্রধান। থুব-ব্স্থান-ঙ্গাগ-দ্বাং ২০০৫ খ্রিষ্টাব্দের ২৩শে জানুয়ারী ভারতের লাদাখ অঞ্চলের লেহ জেলার নুব্রা উপত্যকার ক্যাগার গ্রামে জন্মগ্রহণ করেন। তার পিতার নাম য়াব দোর্জে শেরিং এবং মাতার নাম য়ুম সোনম দোলকার। সামস্তাংলিং বৌদ্ধবিহারে তিনি বৌদ্ধ ভিক্ষুতে পরিণত হন। ২০১০ খ্রিষ্টাব্দের ১২ই আগস্ট স্পিতুক অঞ্চলের পেথুপ বৌদ্ধবিহারের প্রধান বা কুশোক বাকুলা রিনপোছে রূপে নির্বাচিত করা হয়। "buddhachannel.tv - Kushok Bakula Rinpoche born again in Ladakh"। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৩।  "ladkhstudies.org - Bakula Rinpoche"। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৩।  "reachladakh.com - Arrival of 20th Bakula Rinpoche in his monastery"। ১৫ জুলাই ২০১১ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৩।
মেইজি যুগ

মেইজি যুগ (明治時代, Meiji jidai) হলো জাপানের ইতিহাসের একটি সময়কাল যা ২৩ অক্টোবর, ১৮৬৮ থেকে ৩০ জুলাই, ১৯১২ পর্যন্ত বজায় ছিল। মেইজি যুগ ছিল জাপান সাম্রাজ্যের ইতিহাসের প্রথমার্ধ, যখন জাপানি জনগণ পশ্চিমা শক্তির উপনিবেশবাদের ঝুঁকিতে থাকা একটি বিচ্ছিন্ন সামন্ততান্ত্রিক সমাজ থেকে একটি আধুনিক, শিল্পোন্নত জাতিরাষ্ট্র এবং উদীয়মান মহান শক্তির নতুন দৃষ্টান্তে পৌছে ছিল। এর পিছনে ছিল পশ্চিমা বৈজ্ঞানিক, প্রযুক্তিগত, দার্শনিক, রাজনৈতিক, আইনি এবং নান্দনিক ধারণার প্রভাব। আমূল ভিন্ন ধারার এই ধরনের ব্যাপক কর্মসূচি গ্রহণের ফলে, জাপানে ঘটা পরিবর্তনগুলি গভীর ও সুদূরপ্রসারী ছিল এবং জাপানের সামাজিক কাঠামো, অভ্যন্তরীণ রাজনীতি, অর্থনীতি, সামরিক এবং বৈদেশিক সম্পর্ককে প্রভাবিত করেছিল। যুগটি মূলত সম্রাট মেইজির ৪৫ বছরের শাসনকালেকে প্রতিফলিত করে যার সূচনা হয়েছিল ১৮৬৮ সালে কেইয়ো যুগের সমাপ্তির মাধ্যমে এবং ১৯১২ সালে সম্রাট মেইজির মৃত্যুর পর সম্রাট তাইশো সিংহাসনে আরোহণ করলে এই যুগের অবসান হয় এবং তাইশো যুগের সূচনা হয়। জাপানের ইতিহাস জাপানের আধুনিকায়ন জাপান সাম্রাজ্য Nussbaum, Louis-Frédéric. (2005). "Meiji" in গুগল বইয়ে Japan encyclopedia, p. 624, পৃ. 624,; n.b., Louis-Frédéric is pseudonym of Louis-Frédéric Nussbaum, see Deutsche Nationalbibliothek Authority File.
চেমরে বৌদ্ধবিহার

চেমরে বৌদ্ধবিহার ভারতের জম্মু ও কাশ্মীর রাজ্যের লাদাখ অঞ্চলে অবস্থিত একটি বৌদ্ধবিহার। চেমরে বৌদ্ধবিহার ভারতের জম্মু ও কাশ্মীর রাজ্যের লেহ শহর থেকে ৪০ কিলোমিটার (২৫ মা) পূর্বে অবস্থিত। এই বৌদ্ধবিহারটি ১৬৬৪ খ্রিষ্টাব্দে তাগসাং রাসছেন নামক বৌদ্ধ লামা নির্মাণ করে লাদাখের নামগ্যাল রাজবংশের রাজা সেংগে নামগ্যালকে উৎসর্গ করেন। এই বৌদ্ধবিহারটি তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর অধিকারে রয়েছে। এই বৌদ্ধবিহারে পদ্মসম্ভবের বিশাল মূর্তি ও প্রচুর মূল্যবান পুঁথি বর্তমান। "Chemrey Gompa"। Buddhist-temples.com। সংগ্রহের তারিখ সেপ্টেম্বর ৩০, ২০০৯।  উইকিভ্রমণে চেমরে বৌদ্ধবিহার সম্পর্কিত ভ্রমণ নির্দেশিকা রয়েছে।
পলক (চোখ)

পলক (ইংরেজি: Eyelid) এক ধরনের পাতলা চামড়ার ভাঁজ যা চোখকে ঢেকে রাখাসহ চোখ রক্ষা করতে সাহায্য করে। এটি চোখের পাতা, বা নেত্র পল্লব নামে পরিচিত। চোখের উপর ঢাকনা হিসাবে কাজ করে। চামড়ায় মোড়া উপরের এবং নিচের পাতার প্রান্ত বরাবর এক সারি করে লোমের মত "পক্ষ" আছে। পক্ষ চোখকে দেখতে সুন্দর করে তাই কাজল (অঞ্জন) ইত্যাদি বহু প্রসাধন দ্রব্য এর উপর ব্যবহার হয়। কিন্তু পক্ষের আসল কাজ ধুলা বালি ইত্যাদি থেকে চোখকে রক্ষা। পলক ও পক্ষ অত্যন্ত সংবেদনশীল অঙ্গ এবং খুব অল্প বায়ু প্রবাহকেও উপলব্ধি করতে পারে। পলক বন্ধ খোলা করার মাধ্যমে অশ্রুকে চোখের অনাবৃত অংশের উপর মাখিয়ে চোখকে শুষ্কতার হাত থেকে রক্ষা করে। ঐছিকভাবে সম্ভব হলেও নেত্রপাত রিফ্লেক্স ক্রিয়া হিসাবে অনৈচ্ছিকভাবে চলতে থাকে। নেত্রপাত বা পলক ফেলা এত তাড়াতাড়ি হয় যে পলক শব্দটি "ক্ষুদ্র সময়" বা ক্ষণ হিসাবেও ব্যবহার হয়। চোখের পলকের মধ্যের পেশীগুলি দেহের দ্রুততম পেশীগুলির অন্যতম। ক্ষুদ্রতম ঐচ্ছিক পেশীও বটে (এই জন্যে মৃত্যুর পর রাইগর মর্টিস প্রথম দেখা দেয় এই পেশীসমূহের মধ্যে)। পলকের মধ্যে বাইরে থেকে ভেতরে এ অনুক্রমে স্তরগুলো হল: ত্বক সাবকিউটেনিয়াস কলা পেশী (অরবিকুলারিস অক্যুলি পেশী (যা চোখ বন্ধ করে), এবং উর্ধ-পত্রের ক্ষেত্রে এর সঙ্গে চোখ খোলার পেশী লিভেটর প্যাল্পেব্রি সুপিরিয়রিস) অরবাইটাল সেপ্টাম টারসাল প্লেট কঞ্জাংটাইভা পক্ষগুলি দেখতে লোমের মত হলেও শরীরস্থান সংক্রান্ত কিছু অন্যান্য বৈশিষ্ট সমন্বিত। এদের নাড়াচাড়া করার জন্যে অ্যারাক্টরেস পাইলোরাম পেশী নেই। এরা পাতার মধ্যে প্রেথিত, এবং পাতার সাথেই নড়ে, আলাদাভাবে নড়ে না। ট্রাকোমা রোগে পক্ষগুলো অন্তর্মুখী হয়ে যায় ও কর্নিয়ার ক্ষতি বা অন্ধত্ব ঘটাতে পারে। পক্ষগুলো দ্বারা নির্দেশিত প্রান্ত রেখার একটু ভিতর দিয়ে সামান্য ফাঁক দিয়ে দিয়ে মিবোমিয়ান গ্রন্থিগুলির মুখ আছে। এগুলো টারসাল প্লেতেরে মধ্যে অবস্থিত জটিল সেবেসিয়াস গ্রন্থি। এদের মুখপথ বন্ধ হয়ে গেলে মিবোমিয়ান গ্রন্থি স্ফীত হয়ে আঞ্জনি (chalazion, ক্যালাজিওন) দেখা দেয়। অনেক সময় স্টাফাইলোকক্কাল সংক্রমণ হলে খুব ব্যথাজনক স্ফীতি হয়, যাকে সাদা বাংলায় চোখ ওঠা (ইংরেজি স্টাই Stye) বলে।
স্পিতুক বৌদ্ধবিহার

স্পিতুক বৌদ্ধবিহার বা পেথুপ বৌদ্ধবিহার ভারতের জম্মু ও কাশ্মীর রাজ্যের লাদাখ অঞ্চলে অবস্থিত একটি বৌদ্ধবিহার। স্পিতুক বৌদ্ধবিহার ভারতের জম্মু ও কাশ্মীর রাজ্যের লেহ জেলায় লেহ শহর থেকে ৮ কিলোমিটার (৫.০ মা) দুরত্বে সমুদ্রপৃষ্ঠ থেকে ৩,৩০৭ মিটার উচ্চতায় অবস্থিত। এই বৌদ্ধবিহার একাদশ শতাব্দীতে লামা ছাংছুব ওদের ভাই ওদ-দে নির্মাণ করেন। রাজা গ্রাগ্সপা বুম-ইদের আমলে লামা ল্হাওয়াং লোদোস এই বিহারের সংস্কার করেন। এই বৌদ্ধবহারটি লাল টুপি ধর্মসম্প্রদায়ের জন্য নির্মিত হলেও, পঞ্চদশ শতাব্দীতে দ্গে-লুগ্স ধর্মসম্প্রদায়ের অধিকারে এই বিহারটি চলে আসে। প্রতি বছর তিব্বতী বর্ষপঞ্জীর একাদশ মাসের সাতাশতম দিন থেকে উনত্রিশতম দিনে গুস্তোর উৎসব পালিত হয়। উইকিমিডিয়া কমন্সে স্পিতুক বৌদ্ধবিহার সংক্রান্ত মিডিয়া রয়েছে। "Spituk Gompa"। Buddhist-temples.com। সংগ্রহের তারিখ অক্টোবর ১৯, ২০০৯।
প্রজ্ঞাবর্মণ

প্রজ্ঞাবর্মণ বা প্রজ্ঞাবর্মা বা শেস-রাব-গো-ছা (ওয়াইলি: shes rab go cha) অষ্টম শতাব্দীর একজন ভারতীয় বৌদ্ধ গ্রন্থ রচয়িতা ছিলেন। তিনি তিব্বত সম্রাট খ্রি-স্রোং-ল্দে-ব্ত্সানের আমন্ত্রণে তিব্বত গমন করে বিভিন্ন বৌদ্ধ গ্রন্থ তিব্বতী ভাষায় অনুবাদে সহায়তা করেন। প্রজ্ঞাবর্মণ দেবাতিশায়স্তোত্রটীকা নামক গ্রন্থটি রচনা করেন। এই গ্রন্থ তিব্বতীতে ল্হা-লাস-ফুল-দু-ব্যুং-পা'ই-ব্স্তোদ-পা-গ্ন্যিস-ক্যি-'গ্রেল-পা (ওয়াইলি: lha las phul du byung pa'i bstod pa gnyis kyi 'grel pa) নামে সংরক্ষিত রয়েছে। তিনি উদ্ভাতসিদ্ধস্বামী রচিত বিশেষস্তব নামক গ্রন্থটির টীকাভাষ্য বিশেষস্তবগ্রন্থ রচনা করেন। পরবর্তীকালে বিখ্যাত তিব্বতী অনুবাদক রিন-ছেন-ব্জাং-পো এই টীকাগ্রন্থটিকে খ্যাদ-পার-দু-'ফাগ্স-পা'ই-ব্স্তোদ-পা'ই-র্গ্যা-ছের-ব্শাদ-পা (ওয়াইলি: khyad par du 'phags pa'i bstod pa'i rgya cher bshad pa) নামে অনুবাদ করেন। এছাড়াও প্রজ্ঞাবর্মণ উদানবর্গবিবর নামক একটি গ্রন্থও রচনা করেন। কিন্তু এই তিনটি মূল সংস্কৃত গ্রন্থই বর্তমানে অবলুপ্ত হয়েছে। একমাত্র তিব্বতী অনুবাদগুলির অস্তিত্ব বর্তমান। প্রজ্ঞাবর্মণ য়ে-শেস-স্দে নামক তিব্বতী পন্ডিতের সাথে অভয়প্রদানামাপরাজিতা গ্রন্থটিকে তিব্বতী ভাষায় অনুবাদে সহায়তা করেন। এই গ্রন্থটি তিব্বতীতে 'ফাগ্স-পা-গ্ঝান-গ্যিস-মি-থুব-পা-মি-'জিগ্স-পা-স্ব্যিন-পা (ওয়াইলি: 'Phags pa gzhan gyis mi thub pa mi 'jigs pa sbyin pa) নামে পরচিত। এছাড়া তিনি ধর্মকীর্তি রচিত হেতুবিন্দুপ্রকরণ গ্রন্থটিকে তিব্বতীতে অনুবাদ করেছিলেন। Schneider, Johannes (1993). Der Lobpreis der Vorzüglichkeit des Buddha. Bonn: Indica et Tibetica Verlag. Skorupski, Tadeusz (১৯৮৮)। "Review of Michael Balk 'Arbeitsmaterialien A, Prajñāvarman's Udānavargavivara'"। Bulletin of the School of Oriental and African Studies। সংগ্রহের তারিখ ১৭ সেপ্টেম্বর ২০১৪।  বাঙ্গালীর ইতিহাস : আদি পর্ব, নীহাররঞ্জন রায়, দে’জ পাবলিশিং, কলকাতা, চতুর্থ সংস্করণ, অগ্রহায়ণ, ১৪১০ বঙ্গাব্দ, আইএসবিএন ৮১-৭০৭৯-২৭০-৩
রাস্পবেরি পাই

রাস্পবেরি পাই (ইংরেজি: Raspberry Pi) ক্ষুদ্র সিঙ্গেল বোর্ড কম্পিউটারের একটি সিরিজ যেটি রাস্পবেরি পাই ফাউন্ডেশন নামে একটি সংগঠন কর্তৃক স্কুল এবং উন্নয়নশীল দেশে প্রাথমিক কম্পিউটার বিজ্ঞান শিক্ষার উদ্দেশ্যে উন্নয়ন করা হয়। অরিজিনাল মডেল প্রত্যাশার চেয়ে বেশি বিক্রি হয়, যা বিস্তৃত হয় এর লক্ষ্য বাজারেএ বাইরেও, যেমন রোবিটিকস। এর সাথে যন্ত্রানুষঙ্গ অন্তর্ভুক্ত থাকে না, যেমন কীবোর্ড, মাউজ বা কম্পিউটার কেস। যাইহোক, কিছু একসেসরিজ অনেকগুলো প্রাতিষ্ঠানিক ও অপ্রাতিষ্ঠানিক বান্ডেলে অন্তর্ভুক্ত ছিলো। রাস্পবেরি পাইয়ের পেছনের অর্গানাইজেশনের আছে দুটো অংশ। প্রথম দুটো মডেল রাস্পবেরি পাই ফাউন্ডেশন কর্তৃক ডেভেলপ করা হয়। পাই মডেল বি এর মুক্তির পর, তৃতীয় মডেল বি+ উন্নয়নের জন্যে, ফাউন্ডেশন রাস্পবেরি পাই ট্রেডিং গঠন করে, যার প্রধান নির্বাহী কর্মকর্তা হন ইবেন আপটন। প্রযুক্তি উন্নয়নের দায়িত্বে আছে রাস্পবেরি পাই ট্রেডিং, যেখানে ফাউন্ডেশন হলো মূলত একটি দাতব্য সংগঠন, যারা উন্নয়নশীল দেশে প্রাথমিক কম্পিউটার বিজ্ঞান শিক্ষার প্রচার করে। রাস্পবেরি পাই ফাউন্ডেশনের মতে, ফেব্রুয়ারি ২০১৫ নাগাত ৫ মিলিয়ন রাস্পবেরি পাই বিক্রি হয়েছে, যা এটাকে পরিণত করেছে সবচেয়ে বেশি বিক্রিত ব্রিটিশ কম্পিউটারে। "ইন্টারনেট ফর থিংসের জন্যে উইন্ডোজ ১০"। রাস্পবেরি পাই ফাউন্ডেশন। ৩০ এপ্রিল ২০১৫।  সেলান-জোনস, রোরি (৫ মে ২০১১)। "তরুণ প্রোগ্রামারদের উৎসাহিত করতে £১৫ মূল্যের কম্পিউটার"। বিবিসি সংবাদ।  প্রাইস, পিটার (৩ জুন ২০১১)। "প্রোগ্রামিং শূন্যতা কি £15 মূল্যের কম্পিউটার পূরণ করতে পারবে?"। বিবিসি ক্লিক। সংগ্রহের তারিখ ২৯ নভেম্বর ২০১৮।  গিবস, স্যামুয়েল (১৮ ফেব্রুয়ারি ২০১৫)। "রাস্পবেরি পাই সবচেয়ে বেশি বিক্রিত ব্রিটিশ কম্পিউটার"। দ্য গার্ডিয়ান। সংগ্রহের তারিখ ২৯ নভেম্বর ২০১৮।  ডামির জন্যে রাস্পবেরি পাই; সান ম্যাকম্যানাস এবং মাইক কুক; ৪৩২ পৃষ্ঠা; ২০১৩; আইএসবিএন ৯৭৮-১১১৮৫৫৪২১০. গেটিং স্টার্টেড উইদ রাস্পবেরি পাই; ম্যাট রিচার্ডসন এবং শন ওয়ালেস; ১৭৬ পৃষ্ঠা; ২০১৩; আইএসবিএন ৯৭৮-১৪৪৯৩৪৪২১৪. রাস্পবেরি পাই ব্যবহারকারী নির্দেশিকা; ইবেন আপটন এবং গ্যারেথ হাফাক্রী; ৩১২ পৃষ্ঠা; ২০১৪; আইএসবিএন ৯৭৮-১১১৮৯২১৬৬১. উইকিমিডিয়া কমন্সে রাস্পবেরি পাই সংক্রান্ত মিডিয়া রয়েছে। রাস্পবেরি পাই ফাউন্ডেশন প্রাতিষ্ঠানিক ওয়েবসাইট ও ফোরাম রাস্পবেরি পাই উইকি, রাস্পবেরি পাই ফাউন্ডেশন দ্বারা সমর্থিত দ্য ম্যাগপাই সংবাদপত্র রাস্পবেরি পাই ফোরাম কম্যুনিটি